Document ID: 32004R0837

Komission asetus (EY) N:o 837/2004,
annettu 28 päivänä huhtikuuta 2004,
tarjouskilpailujen avaamisesta Saksassa varastoidun viininvalmistuksesta peräisin olevan alkoholin myymiseksi uusiin teollisiin käyttötarkoituksiin
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1) ja erityisesti sen 33 artiklan,
sekä katsoo seuraavaa:
(1) Viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25 päivänä heinäkuuta 2000 annetussa komission asetuksessa (EY) N:o 1623/2000(2) vahvistetaan muun muassa interventioelinten hallussa olevien, asetuksen (EY) N:o 1493/1999 27, 28 ja 30 artiklassa tarkoitetuista tislauksista saadun alkoholin varastojen myyntiä koskevat yksityiskohtaiset soveltamissäännöt.
(2) Asetuksen (EY) N:o 1623/2000 80 artiklan mukaisesti olisi järjestettävä tarjouskilpailuja viininvalmistuksesta peräisin olevan alkoholin myymiseksi uusiin teollisiin tarkoituksiin, jotta yhteisön viininvalmistuksesta peräisin olevan alkoholin varastot pienentyisivät ja jotta yhteisössä voitaisiin toteuttaa pienehköjä teollisia hankkeita tai jalostaa alkoholi tavaroiksi, jotka on tarkoitettu vietäviksi teollisiin tarkoituksiin. Saksassa varastoitu viininvalmistuksesta peräisin oleva alkoholi koostuu asetuksen (EY) N:o 1493/1999 30 artiklassa tarkoitetusta tislauksesta saaduista määristä.
(3) Tarjoushinnat ja vakuudet on ilmoitettava ja maksut suoritettava euroina 1 päivästä tammikuuta 1999 alkaen maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(3) mukaisesti.
(4) On suotavaa vahvistaa tarjousten vähimmäishinnat jaoteltuina loppukäyttöluokan mukaan.
(5) Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Myydään viininvalmistuksesta peräisin olevaa alkoholia tarjouskilpailuilla 48/2004 EY, 49/2004 EY ja 50/2004 EY uusia teollisia käyttötarkoituksia varten. Alkoholi on peräisin asetuksen (EY) N:o 1493/1999 30 artiklassa tarkoitetusta tislauksesta, ja se on Saksan interventioelimen hallussa.
Myytävä määrä on 20358,788 hehtolitraa 100 tilavuusprosentin alkoholia, ja se jakautuu seuraavasti:
a) tarjouskilpailu 48/2004 EY koskee 8136 hehtolitran määrää 100 tilavuusprosentin alkoholia;
b) tarjouskilpailu 49/2004 EY koskee 8605 hehtolitran määrää 100 tilavuusprosentin alkoholia;
c) tarjouskilpailu 50/2004 EY koskee 3617 hehtolitran määrää 100 tilavuusprosentin alkoholia.
Sammioiden numerot, varastointipaikat ja kussakin sammiossa olevan 100 tilavuusprosentin alkoholin määrät ilmoitetaan liitteessä.
2 artikla
Myynti tapahtuu asetuksen (EY) N:o 1623/2000 79, 81-85, 95, 96, 97, 100 ja 101 artiklan sekä asetuksen (EY) N:o 2799/98 2 artiklan mukaisesti.
3 artikla
1. Tarjoukset on jätettävä tai lähetettävä kirjatulla kirjeellä kyseistä alkoholia hallussaan pitävälle seuraavalle interventioelimelle:
Bundesanstalt für Landwirtschaft und Ernährung (BLE), Referat 321
Osoite: Adickesallee 40, D-60322 Frankfurt am Main
Postiosoite: D-60631 Frankfurt am Main
Puhelin: (+49 0) 691 56 40 (vaihde) tai (+49 0) 691 56 44 79 (ohivalinta)
Faksi: (+49 0) 691 56 47 94
2. Tarjoukset on toimitettava suljetussa ja sinetöidyssä kirjekuoressa, jonka päällä on merkintä "Tarjous - uusiin teollisiin käyttötarkoituksiin liittyvät tarjouskilpailut nro 48/2004 EY, 49/2004 EY ja 50/2004 EY", ja joka on toisessa, kyseiselle interventioelimelle osoitetussa kirjekuoressa.
3. Tarjousten on oltava 1 kohdassa tarkoitetulla interventioelimellä viimeistään 21 päivänä toukokuuta 2004 kello 12.00 (Brysselin aikaa).
4. Kunkin tarjouksen mukana on oltava todiste siitä, että 1 kohdassa tarkoitetulle interventioelimelle on annettu osallistumisvakuus, joka on 4 euroa hehtolitralta 100 tilavuusprosentin alkoholia.
4 artikla
Tarjousten vähimmäishinnat ovat seuraavat:
a) kaikkiin uusiin teollisiin käyttötarkoituksiin:
i) erälle nro 48/2004 EY 9 euroa hehtolitralta 100 tilavuusprosentin alkoholia;
ii) erille nro 49/2004 EY ja 50/2004 EY 7 euroa hehtolitralta 100 tilavuusprosentin alkoholia;
b) jos alkoholi on tarkoitettu poltettavaksi, 6 euroa hehtolitralta 100 tilavuusprosentin alkoholia.
5 artikla
Näytteenottoa koskevat muodollisuudet määritellään asetuksen (EY) N:o 1623/2000 98 artiklassa. Näytteiden hinta on 10 euroa litralta.
Interventioelimen on annettava kaikki tarvittavat myytävien alkoholien ominaisuuksia koskevat tiedot.
6 artikla
Suoritusvakuus on 30 euroa hehtolitralta 100 tilavuusprosentin alkoholia.
7 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä huhtikuuta 2004.

Labels: 3
18
17